MINI MIDI MAXI (MMM) er en internasjonal teaterfestival for barn og unge som arrangeres i Bergen av Vestlandske Teatersenter for barnehager og skoler på dagtid og barnefamilier på ettermiddag. MMM-festivalen ble første gang arrangert i 2005 av Vestlandske Teatersenter, som avviklet den første festivalen i samarbeid med Den Nationale Scene, Barnas Kulturhus, Ole Bull Scene og Høgskolen i Bergen. Festivalen tilbyr både norske og utenlandske sceneproduksjoner for og med barn og unge, og har fått svært gode tilbakemeldinger fra teateranmeldere for kvaliteten på festivalinholdet.